**Referat af bestyrelsesmøde i Leder- mellemledersektionen**

**Socialpædagogerne Østjylland**

**Tirsdag den 30. august 2016**

Til stede: Gert Landergren Due, Jan Christensen, Lisbeth Frederiksmose, Birthe Egelund Egholm, Jacob Thiesen, Anne Fynboe Madsen, Grete Kold Jørgensen

Afbud fra: Vivi Storm Skou, Gunner Dalgaard

Referent: Jette Boel

**1. Formalia**

**1.1. Godkendelse af dagsorden**

Dagsordenen blev godkendt.

**2. Behandlings- og beslutningspunkter**

**2.1. Fremtidigt arbejde**

Åbent bestyrelsesmøde afholdes i uge 3 2017.

Vi inviterer til åbent bestyrelsesmøde med det formål at afdække og erfaringsudveksle forskelligheden i vilkår og rammer for ledelse i kommuner og i regionen.

Gert: De input vi får på mødet skal bl.a. bruges i forbindelse med et nyt projekt i Socialpædagogerne i fremtiden, hvor kredsen har drøftet, at vi vil tage initiativ til møder med socialudvalgene i kommunerne. Formålet hermed er at komme i dialog med socialudvalgsmedlemmerne om de vilkår vi ser på arbejdspladsniveau. Samtidig giver det mulighed for at tale konkret med politikerne om vores fag og arbejdsområde.

Beslutning: Vi vil gerne i dialog om visioner og muligheder, og opnå en form for forventningsafstemning på baggrund af gensidig oplysning. Vi mener, at vi har et fælles ansvar, lederne som udfører og politikerne som ansvarlige for udvikling og økonomi.

Modellen for disse møder skal videreudvikles og rammesættes i projektbeskrivelsen.

Det forventes, at kongressen som afholdes i oktober fastsætter temaerne for Socialpædagogerne i fremtiden i den kommende kongresperiode.

Udvidet bestyrelsesmøde den 22. november 2016

Et udvidet bestyrelsesmøde med nye medlemmer – medlemmer som har meldt sig ind det sidste år. Vi har trukket oplysninger som viser, at vi har 7 nye medlemmer.

Mødet er et velkommen til møde, hvor vi fortæller om ledersektionen og kredsen, og medlemmerne får mulighed for at give os input om deres forventninger til Socialpædagogerne Østjylland og sektionen.

Jacob vil gerne fortælle den gode historie om, hvorfor han synes, at det er en god ide at være medlem i samme fagforening som medarbejderne.

Gert kontakter det enkelte medlem og orientere om, at de vil modtage en indbydelse.

Medlemskonference i samarbejde med kreds Midt og Vestjylland den 22. september.

Vi har 26 tilmeldte i vores kreds, og tjekker om alle fra bestyrelsen er registreret tilmeldt.

Kommunikationsstrategi for Socialpædagogerne Østjylland.

Kommunikationsstrategien blev omdelt. Gert: De væsentlige ændringer er, at vi har skruet ned for antallet af nyhedsmails, og skruer op for udviklingen af Facebook.

Vi regner med at gå i luften med kredsens Facebook side i denne uge.

**2.2. Evaluering af Socialpædagogerne i fremtiden**

Den samlede evaluering sendes til bestyrelsen sammen med referatet.

**3. Orienteringspunkter**

**3.1. Budgetsituationen i kommunerne og regionen**

Der blev udvekslet oplysninger om status på budgetforhandlingerne og tendenserne.

**3.2. Landslederudvalget**

Jan orienterede fra det seneste møde i landsudvalget.

Kredsen skal have tilrettet de lokale vedtægter for sektionen, således disse kan vedtages på årsmødet i 2017.

**3.3. Møde i kvartetten den 7. juni**

Mødet er afholdt med stor tilslutning. Tilbagemeldingerne fra bestyrelsen er, at det var en lidt ”tung” formiddag. Men, at det jo er svært at ramme plet på alle deltagere.

Der var stor begejstring for mødet i Herning.

**4. Eventuelt**

Intet.